stanford-oval/wikipedia huggingface dataset:
ราชวงศ์ที่ยี่สิบเก้าแห่งอียิปต์
ประวัติราชวงศ์

ฟาโรห์เนฟอาอารุดที่ 1 ทรงสถาปนาราชวงศ์ที่ยี่สิบเก้าขึ้น (ตามเรื่องราวที่เปรากฏอยู่ในบันทึกกระดาษปาปิรัสจากพิพิธภัณฑ์บรูคลิน) โดยการเอาชนะฟาโรห์อมิร์เตอุสในการต่อสู้แบบเปิด และต่อมาก็ทรงสำเร็จโทษพระองค์ที่เมืองเมมฟิส จากนั้นฟาโรห์เนฟอาอารุดที่ 1 ก็จึงทรงสถาปนาเมืองเมนเดสขึ้นเป็นราชธานี
หลังจากการเสด็จสวรรคตของฟาโรห์เนฟอาอารุดที่ 1 ได้เกิดการแบ่งฝักแบ่งฝ่ายแก่งแย่งพระราชบัลลังก์ออกเป็นสองฝ่าย โดยฝ่ายหนึ่งได้หนุนหลังฟาโรห์มูธิส ผู้เป็นพระราชโอรสของฟาโรห์ผู้ล่วงลับ กับอีกฝ่ายหนึ่งที่สนับสนุนฟาโรห์พซัมมูธิส ผู้ที่จะพยายามพระราชอำนาจ ถึงแม้ว่าฟาโรห์พซัมมูธิสจะทรงประสบความสำเร็จในการยึดพระราชบัลลังก์ แต่พระองค์ก็ทรงสามารถครองราชย์ได้เพียงปีเดียวเท่านั้น
ฟาโรห์พซัมมูธิสได้ทรงถูกฟาโรห์ฮาคอร์โค่นพระราชบัลลังก์ โดยฟาโรห์ฮาคอร์ทรงอ้างพระอค์เองนั้นเป็นพระราชนัดดาของฟาโรห์เนฟอาอารุดที่ 1 ในรัชสมัยของฟาโรห์ฮาคอร์ พระองค์ทรงประสบความสำเร็จในการต่อต้านความพยายามของชาวเปอร์เซียที่จะพิชิตพระราชอาณาจักรอียิปต์อีกครั้ง โดยได้รับการสนับสนุนจากเอเธนส์ (จนถึงการทำสนธิสัญญาสงบศึกแห่งอันตัลซิดัสในช่วง 387 ปีก่อนคริสตกาล) และจากกษัตริย์อีวากอรัสที่ 1 แห่งไซปรัส ผู้ก่อกบฏต่อจักรวรรดิอะคีเมนิด ถึงแม้ว่าฟาโรห์เนฟอาอารุดที่ 2 ซึ่งเป็นพระราชโอรสของพระองค์จะทรงขึ้นเป็นฟาโรห์ต่อจากพระองค์เมื่อพระองค์เสด็จสวรรคต แต่ฟาโรห์เนฟอาอารุดที่ 2 ที่มีพระชนมพรราน้อยก็ทรงไม่สามารถรักษาพระราชบัลลังก์ของพระราชบิดาไว้ได้
รายพระนามฟาโรห์แห่งราชวงศ์ที่ยี่สิบเก้า

บทความหลัก: รายพระนามฟาโรห์
| พระนาม | รูปภาพ | รัชสมัย | คำอธิบาย |
| --- | --- | --- | --- |
| เนฟอาอารุดที่ 1 |  | 398 - 393 ปีก่อนคริสตกาล | พระองค์ทรงเอาชนะในการต่อสู้แบบเปิดและทรงสำเร็จโทษฟาโรห์อมิร์เตอุส |
| พซัมมูเธส |  | 393 ปีก่อนคริสตกาล | พระองค์ทรงครองราชย์เพียงปีเดียว และทรงถูกโค่นล้มพระราชบัลลังก์โดยฟาโรห์ฮาคอร์ |
| ฮาคอร์(อาคอริส) |  | 393 - 380 ปีก่อนคริสตกาล | พระองค์ทรงโค่นล้มพระราชบัลลังก์ฟาโรห์พซัมูเธส ซึงเป็นผู้ปกครองก่อนหน้าพระองค์ และพระองค์เป็นพระราชบิดาของฟาโรห์เนฟอาอารุดที่ 2 |
| เนฟอาอารุดที่ 2 |  | 380 ปีก่อนคริสตกาล | พระองค์ทรงถูกฟาโรห์เนคทาเนโบที่ 1 ปลดออกจากพระราชบัลลังก์ และน่าจะทรงถูกสำเร็จโทษ หลังจากที่พระองค์ทรงครองราชย์ระยะเวลาเพียงแค่ 4 เดือน |
ราชวงศ์ที่ยี่สิบเอ็ดแห่งอียิปต์

ราชวงศ์ที่ยี่สิบเอ็ดแห่งอียิปต์ (ราชวงศ์ที่ 21) มักถูกจัดเป็นราชวงศ์แรกของ ช่วงรอยต่อครั้งที่สามแห่งอียิปต์โบราณ  กินเวลาตั้งแต่ปี 1069 ถึง 945 ปีก่อนคริสตกาล
ประวัติศาสตร์

หลังจากสิ้นรัชกาลของ ฟาโรห์ราเมสเสสที่ 3 พระราชอำนาจของราชวงศ์ในอียิปต์ก็ค่อยๆ เสื่อมถอยลง ฟาโรห์แห่งราชวงศ์ที่ 21 มีอำนาจปกครองบริเวณอียิปต์ตอนล่าง ซึ่งมีศูนย์กลางอยู่ที่เมืองทานิส ทำให้ราชวงศ์นี้มีอีกชื่อว่าราชวงศ์ 'ทานิส' ในขณะเดียวกัน นักบวชสูงสุดแห่งอามุนที่ทีบส์ ได้มีอำนาจปกครองอียิปต์ตอนกลางและตอนบนในทางพฤตินัย นักบวชชาวอียิปต์นามว่า มาเนโธ ได้กล่าวไว้ในตัวอย่างประวัติศาสตร์ของราชวงศ์อียิปต์ว่า "ราชวงศ์ที่ 21 แห่งอียิปต์มีอายุ 130 ปี"
รายพระนามฟาโรห์แห่งราชวงศ์ที่ 21

| พระบรมรูป | พระนามประสูติ | พระนามครองราชบัลลังก์ | รัชกาล | สุสานฝังพระบรมศพ | คู่อภิเษก | หมายเหตุ |
| --- | --- | --- | --- | --- | --- | --- |
|  | เนสบาเนบดเจดที่ 1(สเมนเดส) | เฮดจ์เคเปอร์เร เซเทปเอนเร | 1077 - 1051 ปีก่อนคริสตกาล | ไม่ทราบ | เทนต์อามุน | มีพระราชอำนาจเพียงอียิปต์ตอนล่าง |
|  | อเมนเอมเนซุต | เนเฟอร์คาเร เฮคาวาเซต | 1051 - 1047 ปีก่อนคริสตกาล | ไม่ทราบ |  |  |
|  | ฮอร์-ปาเซบาคาเอนนิอุตที่ 1 (ซูเซนเนสที่ 1) | อเคเปอร์เร เซเทปเอนอามุน | 1047 - 1001 ปีก่อนคริสตกาล | NRT III, ทานิส | มุตเนดจ์เมต  วิอัย | ไม่ทราบระยะเวลาที่แน่นอนของปีครองราชอาจเป็น 41 ปี หรือ 46 ปี |
|  | อเมนเอมโอเป | ยูเซอร์มาอัตเร เซเทปเอนอามุน | 1001 - 992 ปีก่อนคริสตกาล | ทานิส |  |  |
|  | โอซอร์คอน ผู้อาวุโส | อเคเปอร์เร เซเทปเอนเร | 992 - 986 ปีก่อนคริสตกาล | ไม่ทราบ |  |  |
|  | ซิอามุน | เนดเจอร์เคเปอร์เร เซเทปเอนอามุน | 986 - 967 ปีก่อนคริสตกาล | ไม่ทราบ |  |  |
|  | ฮอร์-ปาเซบาคาเอนนิอุตที่ 2 (ซูเซนเนสที่ 2) | ติตเคเปอร์อูเร เซเทปเอนเร | 967 - 943 ปีก่อนคริสตกาล | ไม่ทราบ |  |  |
วัดจามเทวี

| วัดจามเทวี |
| --- | --- |
พระสุวรรณจังโกฏเจดีย์และวิหาร

ชื่อสามัญ: วัดจามเทวี
ที่ตั้ง: จังหวัดลำพูน
ประเภท: วัดราษฎร์
นิกาย: เถรวาท
จุดสนใจ: พระสุวรรณจังโกฏเจดีย์
 สถานีย่อยพระพุทธศาสนา
วัดจามเทวี หรือเดิมชื่อ วัดกู่กุด ตั้งอยู่บนถนนจามเทวี หมู่ 5 ตำบลในเมือง อำเภอเมือง จังหวัดลำพูน มีโบราณสถานที่สำคัญ คือ พระสุวรรณจังโกฏเจดีย์ เชื่อกันว่าเป็นที่ประดิษฐานพระอัฐิของพระนางจามเทวี
วัดจามเทวี ได้รับการขึ้นทะเบียนเป็นโบราณสถานของชาติ เมื่อปี พ.ศ. 2478
ประวัติ

เมื่อปี พ.ศ. 1298 พระนางจามเทวีนำช่างละโว้ (ปัจจุบันคือ จังหวัดลพบุรี) ไปสร้างพระเจดีย์สุวรรณจังโกฎ เป็นพระเจดีย์สี่เหลี่ยมแบบพุทธคยาในประเทศอินเดีย ทุก ๆ ด้านมีพระพุทธรูปยืนปางประทานพรศิลปกรรมของลพบุรีมีพระพุทธรูปยืนอยู่ในซุ้มพระทั้งสี่ด้าน ด้านละ 15 องค์ รวม 60 องค์ ภายในบรรจุอัฐของพระนางจามเทวี
ภายในพระเจดีย์บรรจุอัฐิของพระนางจามเทวี เดิมมียอดพระเจดีย์หุ้มด้วยทองคำ
ปี พ.ศ. 1184 มีพระฤๅษีไปพบทารกหญิง ถูกพญานกคาบมาทิ้งไว้บนใบบัวหลวง จึงเลี้ยงดูและสอนสรรพวิทยาการต่าง ๆ ให้
เมื่อพระนางจามเทวี เจริญวัยได้ 13 พรรษา พระฤๅษีจึงต่อนาวายนต์พร้อมด้วยฝูงวานรเป็นบริวารลอยล่องไปตามลำน้ำ ถึงยังท่าน้ำวัดชัยมงคล
เมื่อพระเจ้ากรุงละโว้และพระมเหสีพบเห็น จึงได้นำกุมารีน้อยนั้นเข้าสู่พระราชวัง และตั้งให้เป็นพระราชธิดา นามว่า "จามเทวีกุมารี" และให้ศึกษาศิลปวิทยาการตำราพิชัยสงคราม และดนตรีทุกอย่าง
พ.ศ. 1198 พระนางจามเทวีมีพระชนม์ 14 พรรษา ได้เข้าพิธีอภิเษกสมรสกับเจ้าชายราม แห่งนครรามบุรี
พ.ศ. 1204 พระนามจามเทวีมีพระชนม์ 20 พรรษา เป็นกษัตรีย์วงศ์จามเทวีแห่งนครหริภุญชัย โดยพระนางเจ้าได้อัญเชิญพระแก้วขาว (พระเสตังคมณี) จากเมืองละโว้ เมื่อปี 700 ขึ้นมา เพื่อประดิษฐานเป็นพระคู่บ้านคู่เมือง (ปัจจุบัน พระเสตังคมณีองค์นี้ยังประดิษฐานอยู่ที่วัดเชียงมั่น จังหวัดเชียงใหม่)
พระนางจามเทวี มีพระโอรส 2 องค์ องค์พี่มีนามว่ามหายศ (มหันตยศ) องค์น้องมีนามว่าอินทวร (อนันตยศ) โดยพระเจ้ามหายศ ได้ขึ้นเสวยครองเมืองหริภุญชัยนคร แทนพระมารดา ส่วนพระองค์น้องพระเจ้าอินทวรไปครองเมืองเขลางค์นคร ที่มหาพรหมฤๅษี และสุพรหมฤๅษีร่วมกันสร้างขึ้นใหม่ให้พระองค์โดยเฉพาะ
ส่วนพระนางจามเทวีมีพระชนม์ได้ 60 พรรษา ได้สละราชสมบัติทุกอย่าง ให้พระโอรสทั้งสอง โดยพระนางออกบวชชีบำเพ็ญพรตอยู่ที่วัดจามเทวีแห่งนี้
พ.ศ. 1276 พระนางจามเทวีได้ปฏิบัติธรรมอยู่ในวัดแห่งนี้ พระชนม์ครบ 92 พรรษา พระนางจึงได้สวรรคต ซึ่งทางพระมหันตยศ และพระอนันตยศ ก็ได้จัดถวายพระเพลิงภายในวัดดังกล่าวอย่างสมพระเกียรติ และได้สร้างเจดีย์สี่เหลี่ยมบรรจุพระอัฐิของพระนางไว้ ณ ที่นี้ โดยให้ชื่อเจดีย์ว่า สุวรรณจังโกฎเจดีย์ ที่ได้เป็นต้นแบบของเจดีย์ในแถบล้านนา
ต่อมานานนับพันปี “สุวรรณจังโกฎเจดีย์” ชำรุดผุพัง ยอดพระเจดีย์ได้หัก และหายไป กลายเป็นวัดร้าง และชาวบ้านได้เรียกวัดนี้ว่า “วัดกู่กุด” (กู่กุด เป็นภาษาล้านนา แปลว่า เจดีย์ยอดด้วน)
พ.ศ. 2469 สมเด็จพระเจ้าบรมวงศ์เธอ กรมพระยาดำรงราชานุภาพได้เสด็จเยี่ยมวัดแห่งนี้ จึงได้โปรดให้เปลี่ยนชื่อจาก วัดกู่กุด เป็น วัดจามเทวี เช่นเดิม
พ.ศ. 2479 เจ้าจักรคำขจรศักดิ์ ผู้ครองนครลำพูนได้ไปนิมนต์ท่านครูบาศรีวิชัย ช่วยบูรณะวัดจามเทวีอีกครั้งหนึ่ง นับตั้งแต่นั้นมาวัดจามเทวี ก็เจริญรุ่งเรือง
ส่วนรูปแบบของสถาปัตยกรรมที่ปรากฏให้เห็นอย่างชัดเจนบนสุวรรณจังโกฎเจดีย์ ได้กลายเป็นโบราณสถาน โบราณวัตถุที่ประประเมินค่าไม่ได้
พระพุทธรูปปางต่าง ๆ ในแต่ละชั้นของเจดีย์แสดงให้เห็นถึงความเลื่อมใสศรัทธา และการเข้าถึงพระพุทธศาสนาของพระนางจามเทวี
โดยสุวรรณจังโกฎเจดีย์เป็นต้นแบบของเจดีย์ทั้งหลาย ซึ่งบางครั้งเรียกเจดีย์ทรงนี้ว่า เจดีย์ทรงขัตติยะนารี
เมื่อวันที่ 2 ตุลาคม พ.ศ. 2525 พระบาทสมเด็จพระวชิรเกล้าเจ้าอยู่หัว (เมื่อครั้งดำรงพระราชอิสริยยศ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร) ได้เสด็จมาเปิดอนุสาวรีย์พระนางจามเทวี ซึ่งตั้งอยู่บริเวณสวนสาธารณะหนองดอก ซึ่งอยู่ทางด้านทิศใต้ของตลาดหนองดอก สร้างเป็นอนุสรณ์แก่พระนางจามเทวี เป็นปฐมกกษัตริย์แห่งหริภุญชัย เป็นปราชญ์ที่มีคุณธรรม มีความสามารถ กล้าหาญ ได้นำพระพุทธศาสนาศิลปวัฒนธรรมมาเผยแพร่จนมีความรุ่งเรืองมาถึงปัจจุบัน
เจดีย์ทรงปราสาทยอดแบบหริภัญชัย

พระสุวรรณจังโกฏเจดีย์ หรือชื่อเรียกที่รู้จักกันดีคือ เจดีย์กู่กุด หรือ เจดีย์กู่กุฎ หรือ เจดีย์มหาพล ที่เรียกกู่กุด เพราะมีส่วนยอดหลุดหรือหัก ส่วนมหาพลเป็นชื่อดีตที่ตั้งของวัดนี้ เอามาตั้งเป็นชื่อเจดีย์
เจดีย์ทรงปราสาทแบบหริภุญชัยองค์นี้เคยมียอด จึงเรียกทรงปราสาทยอดได้ด้วย มีลักษณะแปลกแตกต่างไปจากเจดีย์ทรงปราสาทในศิลปะล้านนาและศิลปะขอม คือ นับจากส่วนฐานทรงสี่เหลี่ยมมาเป็นเรือนธาตุทรงสี่เหลี่ยมเช่นกัน ตั้งซ้อนกันลดขนาดเป็นลำดับขึ้นไป 5 ขั้น แต่ละชั้นมีเจดีย์ประดับทิศทั้งสี่ และด้านทั้งสี่ของแต่ละชั้น มีพระพุทธรูปประดิษฐานอยู่ในซุ้มจระนำ และยอดแหลมที่หักหายคงเป็นกรวยเหลี่ยม
เจดีย์ทรงปราสาทแบบหริภุญชัยอีกแบบองค์ มีทรงแปดเหลี่ยม จึงนิยมเรียกตามทรงว่า เจดีย์แปดเหลี่ยม เป็นเจดีย์ขนาดเล็ก ด้านทั้งแปดของเรือนธาตุเจดีย์องค์นี้ ประดิษฐานพระพุทธรูปยืนไว้ในซุ้มจระนำ เหนือเรือนธาตุเป็นหลังคาซ้อนชั้นลดหลั่นขึ้นรับทรงระฆัง เหนือขึ้นไปเป็นยอดซึ่งหักหายแล้ว เจดีย์ลักษณะนี้ได้พบแพร่หลายทางภาคกลางด้วย เช่น วัดพระแก้ว จังหวัดชัยนาท วัดพระรูป จังหวัดสุพรรณบุรี และสืบเนื่องมาจนถึงตอนต้นของกรุงศรีอยุธยา
เจดีย์กู่กุด
ลินเซ โดราโด

| Lince Dorado |
| --- | --- |

ชื่อเกิด: José Codero
เกิด:  (1987-05-11) พฤษภาคม 11, 1987 (37 ปี) San Juan, Puerto Rico
ที่พัก: Camden, New Jersey, United States
ประวัติมวยปล้ำอาชีพ
ชื่อบนสังเวียน: Balam Lince Dorado 
ส่วนสูง: 5 ft 7 in (1.70 m)
น้ำหนัก: 170 lb (77 kg)
มาจาก: Camden, New Jersey San Juan, Puerto Rico Chihuahua, Juárez, Mexico
ฝึกหัดโดย: Mike Quackenbush Chris Hero Claudio Castagnoli Skayde El Pantera
เปิดตัว: February 17, 2007
โฮเซ คอร์เดโร (José Cordero; 11 พฤษภาคม ค.ศ. 1987(1987-05-11)) นักมวยปล้ำอาชีพชาวปวยร์โตรีโกที่ได้เซ็นสัญญากับWWEในนาม ลินเซ โดราโด (Lince Dorado) เคยปล้ำในChikara และสมาคมอิสระอื่นๆ
ผลงาน

Championship Wrestling Entertainment
CWE Tag Team Championship (1 time) – with Jon Cruz
Chikara
King of Trios (2008) – with El Pantera and Incognito
La Lotería Letal – with Jimmy Olsen
Dreamwave Wrestling
Dreamwave Alternative Championship (1 time)
F1RST Wrestling
Sweet Sixteen Tournament (2009)
Force One Pro Wrestling
F1 Heritage Championship (1 time)
Full Impact Pro
FIP Florida Heritage Championship (1 time)
Future of Wrestling
FOW International Championship (1 time)
Garden State Pro Wrestling
GSPW Championship (1 time)
GSPW Championship Tournament (2010)
NWA Florida Underground Wrestling
NWA FUW Flash Championship (1 time)
Independent Wrestling Revolution
Revolucha Cup (2008)
Pro Wrestling Illustrated
PWI ranked him #233 of the top 500 singles wrestlers in the PWI 500 in 2017
Ranked No. 174 of the top 500 singles wrestlers in the PWI 500 in 2019
RIOT Pro Wrestling
RIOT Tag Team Championship (1 time) – with Aaron Epic
Southern Championship Wrestling Florida
SCW Florida Heavyweight Championship (1 time)
SCW Florida Cruiserweight Championship (1 time)
SCW Florida Cruiserweight Championship Tournament (2011)
WWE
WWE 24/7 Championship (1 time)
Other championships
Team HAMMA FIST Championship (1 time)
นัดเดิมพัน

| Winner (wager) | Loser (wager) | Location | Event | Date | Notes |
| --- | --- | --- | --- | --- | --- |
| Lince Dorado (mask) | Mitch Ryder (hair) | Philadelphia, Pennsylvania | Chapter 11 | 000000002007-11-18-000018 พฤศจิกายน 2007 |  |
| Lince Dorado (title) | Aiden Altair (mask) | Orlando, Florida | N/A | 000000002012-04-07-00007 เมษายน 2012 |  |
| Lince Dorado (mask) | Chasyn Rance (hair) | Orlando, Florida | With Malice | 000000002013-10-12-000012 ตุลาคม 2013 |  |
บันทึก

↑  Dorado's SCW Florida Cruiserweight Championship was on the line.
แหล่งข้อมูลอื่น

ลินเซ โดราโด ที่ WWE.com
ลินเซ โดราโด ที่เอกซ์ (ทวิตเตอร์)
Chikara profile
WWE Cruiserweight Classic profile
ลินเซ โดราโด ที่อินเทอร์เน็ตมูวีเดตาเบส
วัดปลูกศรัทธา

| วัดปลูกศรัทธา |
| --- | --- |

ชื่อสามัญ: วัดปลูกศรัทธา, วัดที่สี่
ที่ตั้ง: แขวงลาดกระบัง เขตลาดกระบัง กรุงเทพมหานคร
ประเภท: วัดราษฎร์
นิกาย: มหานิกาย
เจ้าอาวาส: พระครูปลัดสุวัฒนวิสุทธิคุณ
 สถานีย่อยพระพุทธศาสนา
วัดปลูกศรัทธา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงลาดกระบัง เขตลาดกระบัง กรุงเทพมหานคร วัดมีเนื้อที่ 18 ไร่ 2 งาน 63 ตารางวา มีที่ธรณีสงฆ์จำนวน 1 แปลง เนื้อที่ 22 ไร่ 2 งาน 62 ตารางวา
วัดปลูกศรัทธาสร้างขึ้นเมื่อ พ.ศ. 2388 โดยมีนายไสวและชาวจีนชื่อว่า นายโป ได้ดำเนินการสร้างวัด เนื่องจากวัดตั้งอยู่ปากคลองสี่ ชาวบ้านจึงนิยมเรียกว่า วัดที่สี่ ต่อมาได้เปลี่ยนมาเป็น "วัดปลูกศรัทธา" ซึ่งเรียกขานชื่อนี้มาจนปัจจุบัน วัดได้รับพระราชทานวิสุงคามสีมาเมื่อ พ.ศ. 2399 ได้รับพระราชทานวิสุงคามสีมาครั้งหลังเมื่อวันที่ 21 มกราคม พ.ศ. 2554
อาคารเสนาสนะ ได้แก่ อุโบสถหลังเก่ากว้าง 11 เมตร ยาว 16 เมตร บูรณะเมื่อ พ.ศ. 2509 เป็นอาคารทรงไทยมีช่อฟ้าใบระกา ภายในประดิษฐานพระประธาน เป็นพระพุทธรูปปางประทานพร หน้าตักกว้าง 3 ศอก อุโบสถหลังใหม่ทรงจัตุรมุข กุฏิจำนวน 6 หลัง สร้างด้วยไม้สักและเป็นตึกแถว หอสวดมนต์ ศาลาการเปรียญมีช่อฟ้าใบระกา ปูชนียวัตถุ ได้แก่ พระพุทธรูปปางลีลาหน้าศาลาการเปรียญ พระพุทธชินราชจำลอง พระบรมสารีริกธาตุ และพระพุทธเจ้า 5 องค์
รายนามเจ้าอาวาส

พระอธิการพุ่ม
พระอธิการฉ่ำ อนาทโร
พระครูพิศาลฐาปนกิจ
พระครูปลัดสุวัฒนวิสุทธิคุณ
มัสยิดต้าเหลียน

| มัสยิดต้าเหลียน |
| --- | --- |
大连市清真寺
ศาสนา
ศาสนา: อิสลามนิกายซุนนี
ที่ตั้ง
ที่ตั้ง: ซีกั่ง ต้าเหลียน มณฑลเหลียวหนิง
ที่ตั้งในมณฑลเหลียวหนิง
พิกัดภูมิศาสตร์: 38°54′58.1″N 121°36′46.2″E﻿ / ﻿38.916139°N 121.612833°E﻿ / 38.916139; 121.612833
สถาปัตยกรรม
ประเภท: มัสยิด
ลงเสาเข็ม: ค.ศ. 1922
เสร็จสมบูรณ์: ค.ศ. 1925
มัสยิดต้าเหลียน (จีนตัวย่อ: 大连市清真寺; จีนตัวเต็ม: 大連市清真寺; พินอิน: Dàlián Shì Qīngzhēnsì) เป็นมัสยิดในซีกั่ง ต้าเหลียน มณฑลเหลียวหนิง ประเทศจีน ตั้งอยู่เลขที่ 96 ถนนปักกิ่ง การก่อสร้างเริ่มขึ้นใน ค.ศ. 1922 และแล้วเสร็จใน ค.ศ. 1925 อาหง ของมัสยิดคือ ฮัจญีไป๋ หยุนซิง (白云兴) โดยทำงานมาตั้งแต่ ค.ศ. 1958 ยกเว้นในช่วงการปฏิวัติทางวัฒนธรรมจนถึง ค.ศ. 1979 เพราะมัสยิดไม่เปิดทำการ ข้อมูลเมื่อ 2005 มัสยิดนี้เป็นหนึ่งในมัสยิดสิบแห่งในเมืองต้าเหลียน
การเดินทาง

มัสยิดตั้งอยู่ในระยะทางที่สามารถเดินได้จากสถานีเซียงหลูเจียวของรถไฟใต้ดินต้าเหลียนไปทางทิศตะวันออกเฉียงใต้
ดูเพิ่ม

รายชื่อมัสยิดในประเทศจีน
ศาสนาอิสลามในประเทศจีน
วัดปลายคลองขุนศรี

| วัดปลายคลองขุนศรี |
| --- | --- |

ชื่อสามัญ: วัดปลายคลองขุนศรี, วัดขุนศรีบน
ที่ตั้ง: เลขที่ 25 หมู่ที่ 3 ทางหลวงชนบท นบ.5036 ตำบลไทรใหญ่ อำเภอไทรน้อย จังหวัดนนทบุรี 11150
ประเภท: วัดราษฎร์
นิกาย: มหานิกาย
เจ้าอาวาส: พระครูไพจิตรพัฒนาทร (สมพงษ์ ถาวโร)
 สถานีย่อยพระพุทธศาสนา
วัดปลายคลองขุนศรี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งตะวันออกของคลองขุนศรี ในหมู่ที่ 3 บ้านปลายคลองขุนศรี ตำบลไทรใหญ่ อำเภอไทรน้อย จังหวัดนนทบุรี นับเป็นวัดที่ตั้งอยู่ทางเหนือสุดของจังหวัด มีที่ดินตั้งวัดเนื้อที่ 27 ไร่
เมื่อครั้งมีการขุดคลองขุนศรีเชื่อมคลองพระพิมล (พระราชาภิมณฑ์) กับคลองพระยาบรรลือ (พระยาบรรฦๅ) ได้มีราษฎรเข้ามาแผ้วถางป่าและจับจองที่นาบริเวณปลายคลองขุนศรีซึ่งอยู่ชายป่ากระทุ่มมืด ต่อมาชาวบ้านได้ร่วมกันสร้างวัดขึ้นเมื่อวันที่ 6 มีนาคม พ.ศ. 2456 โดยใช้ชื่อว่า "วัดปลายคลองขุนศรี" เนื่องจากวัดตั้งอยู่ปลายคลองขุนศรี แต่บางครั้งชาวบ้านก็เรียกว่า วัดขุนศรีบน (ส่วน "วัดขุนศรีล่าง" คือวัดคลองขุนศรี) วัดได้รับพระราชทานวิสุงคามสีมาเมื่อวันที่ 7 ตุลาคม พ.ศ. 2473
อาคารและเสนาสนะสำคัญได้แก่ อุโบสถ กว้าง 7 เมตร ยาว 22 เมตร สร้างเมื่อ พ.ศ. 2517 เป็นอาคารทรงไทย คอนกรีตเสริมเหล็ก มีช่อฟ้า ใบระกา หางหงส์ หน้าบันมีศิลปะแบบไทย กุฏิสงฆ์ ส่วนมากเป็นอาคารไม้และคอนกรีตเสริมเหล็ก หอสวดมนต์ และศาลาการเปรียญ
รายนามเจ้าอาวาส

พระอธิการพวง
พระอธิการรอด
พระอธิการอู๋
พระอธิการพูน
พระอธิการฟัก
พระครูอุทเทศนนทกิจ
พระครูไพจิตรพัฒนาทร (สมพงษ์ ถาวโร)
วัดช่องลม (จังหวัดราชบุรี)

สำหรับวัดช่องลมแห่งอื่น ดูที่ วัดช่องลม
| วัดช่องลม |
| --- | --- |

ที่ตั้ง: ตำบลหน้าเมือง อำเภอเมืองราชบุรี จังหวัดราชบุรี
ประเภท: พระอารามหลวงชั้นตรีชนิดสามัญ
นิกาย: มหานิกาย
 สถานีย่อยพระพุทธศาสนา
วัดช่องลม เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลหน้าเมือง อำเภอเมืองราชบุรี จังหวัดราชบุรี
วัดช่องลมตั้งเมื่อ พ.ศ. 2411 แต่สันนิษฐานว่าเป็นวัดที่สร้างขึ้นตั้งแต่สมัยกรุงศรีอยุธยาเป็นราชธานี เดิมชื่อว่า วัดช้างล้ม เนื่องจากสมัยก่อนทางทิศตะวันตกห่างจากวัดไป เป็นโรงสำหรับขังช้างของทางราชการ ฝูงช้างใช้เป็นที่เดินผ่านเพื่อไปกินน้ำและอาบน้ำที่แม่น้ำแม่กลองเป็นประจำ วันหนึ่งมีช้างเกิดพลาดติดหล่มล้มลง ชาวบ้านจึงเรียกสถานที่นี้ว่า "ช้างล้ม" ต่อมามีผู้ศรัทธาสร้าง ต่อมาประมาณ พ.ศ. 2475 สมเด็จพระมหาสมณเจ้า กรมพระยาวชิรญาณวโรรส เสด็จมาที่วัด เห็นว่าชื่อวัดไม่เป็นมงคล จึงตั้งชื่อให้ใหม่ว่า "วัดช่องลม" วัดได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2482 ยกฐานะเป็นพระอารามหลวงชั้นตรีชนิดสามัญ ตั้งแต่วันที่ 12 กรกฎาคม พ.ศ. 2532 เป็นต้นมา
ภายในวัดมีวิหารประดิษฐานพระพุทธรูปศักดิ์สิทธิ์ของจังหวัดราชบุรี คือ หลวงพ่อแก่นจันทร์ เป็นพระพุทธรูปสมัยทวารวดี ปางอุ้มบาตร แต่แปลกจากทั่วไป คือบาตรของหลวงพ่อเหมือนสวมอยู่ในถุงบาตรซึ่งมีที่จับ มีความสูงตั้งแต่พระเกตุมาลา ถึงพระบาท 2 เมตร 26 เซนติเมตร เล่ากันว่า หลวงพ่อแก่นจันทน์ลอยน้ำมาจากบ้านแก่งหลวง จังหวัดกาญจนบุรี จนกระทั่งมาถึงวัดช้างล้ม ทางวัดจะมีการจัดงานสมโภชน์หลวงพ่อแก่นจันทร์ในช่วงเทศกาลตรุษจีนของทุกปี และแห่รอบตลาดในช่วงเทศกาลวันสงกรานต์
ลี ซิว-เคย

| ลี ซิว-เคย |
| --- | --- |
เกิด: 04 ธันวาคม ค.ศ. 1949(1949-12-04) ฮ่องกง
เสียชีวิต: 2 มิถุนายน ค.ศ. 2019(2019-06-02) (69 ปี) ฮ่องกง
อาชีพ: นักแสดง
ปีปฏิบัติงาน: 1991–2019
ลี ซิว-เคย (ภาษาจีน: 李兆基; เกิดเมื่อวันที่ 4 ธันวาคม ค.ศ. 1949 – เสียชีวิตเมื่อวันที่ 2 มิถุนายน ค.ศ. 2019) เป็นนักแสดง, ผู้กำกับภาพยนตร์, ผู้เขียนบทละครโทรทัศน์และผู้ผลิตละครโทรทัศน์จากฮ่องกง เมื่อวันที่ 2 มิถุนายน ค.ศ. 2019 ลี ซิว-เคย เสียชีวิตด้วยโรคมะเร็งตับ ที่โรงพยาบาลควีนส์เอลิซาเบธ ด้วยวัย 69 ปี
ผลงาน

God of Gamblers II (1991)
Fist of Fury 1991 (1991)
Raped by an Angel (1993)
The Heroic Trio (1993)
Those Were the Days... (1995)
They Don't Care About Us (1996)
Young and Dangerous 3 (1996)
Feel 100% (1996)
Young and Dangerous (1996)
Rebekah (1996)
God of Cookery (1996)
Hold You Tight (1997)
Those Were the Days (1997)
Young and Dangerous 4 (1997)
Full Alert (1997)
Lawyer Lawyer (1997)
Chinese Box (1997)
We're No Bad Guys (1997)
Chinese Midnight Express (1998)
The Lucky Guy (1998)
Young and Dangerous 5 (1998)
Portland Street Blues (1998)
Young & Dangerous: The Prequel (1998)
The Storm Riders (1998)
King of Comedy (1999)
The Legendary 'Tai Fei' (1999)
Those Were the Days... (2000)
Jiang hu: The Triad Zone (2000)
Love Undercover (2002)
Himalaya Singh (2005)
Flirting Scholar 2 (2010)
Life Without Principle (2011)
Turning Point 2 (2011)
The White Storm (2013)
แหล่งข้อมูลอื่น

ลี ซิว-เคย ที่อินเทอร์เน็ตมูวีเดตาเบส
LoveHKfilm entry
Hong Kong Cinemagic entry เก็บถาวร 2019-07-16 ที่ เวย์แบ็กแมชชีน
วัดช่องลมนาเกลือ

| วัดช่องลมนาเกลือ |
| --- | --- |


ที่ตั้ง: ตำบลนาเกลือ อำเภอบางละมุง จังหวัดชลบุรี
ประเภท: วัดราษฎร์
นิกาย: ธรรมยุติกนิกาย
 สถานีย่อยพระพุทธศาสนา
วัดช่องลมนาเกลือ  เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลนาเกลือ อำเภอบางละมุง จังหวัดชลบุรี มีเนื้อที่ ประมาณ 20 ไร่ พระครูอรรถธรรมสารี เป็นเจ้าอาวาส
วัดช่องลมนาเกลือ เดิมชื่อ วัดปากคลอง บ้างเรียก วัดสกัดหมู เล่ากันว่าเจ้าอธิการสาคะตะ เป็นมหาดเล็กที่ไม่อยากรับราชการ จึงลาออกมาบวช แล้วสร้างวัดขึ้น ต่อมาในสมัยพระบาทสมเด็จพระจุลจอมเกล้าเจ้าอยู่หัว อำแดงเอี่ยม มารดาอำแดงเก็บ ถวายไว้ บุตรกับนายถึก อำแดงต่วน จีนฉวนและราษฎร มอบที่ดินถวายการสร้างวัด ตั้งวัดเมื่อ พ.ศ. 2418 ได้รับพระราชทานวิสุงคามสีมา เมื่อ พ.ศ. 2431 ได้รับพระราชทานวิสุงคามสีมาครั้งหลังเมื่อ พ.ศ. 2501
อุโบสถหลังเก่าปลูกยกพื้นหลังคามุงจากมีสภาพทรุดโทรม จึงสร้างอุโบสถหลังใหม่ก่ออิฐ เสามะค่า หลังคามุงกระเบื้อง สร้างเสร็จเมื่อวันที่ 30 มีนาคม พ.ศ. 2510 และมีพิธีผูกพัทธสีมาเมื่อวันที่ 12 กุมภาพันธ์ พ.ศ. 2512 ปูชนียวัตถุ เช่น พระพุทธรูปศิลปะแบบพม่า
ประเทศไทยใน พ.ศ. 2562

เหตุการณ์ที่เกิดขึ้นใน พ.ศ. 2562 (ค.ศ. 2019) ในประเทศไทย
พระบาทสมเด็จพระวชิรเกล้าเจ้าอยู่หัวเสด็จพระราชดำเนินเลียบพระนครโดยริ้วกระบวนพยุหยาตราสถลมารค ในพระราชพิธีบรมราชาภิเษก เมื่อวันที่ 5 พฤษภาคม พ.ศ. 2562
ผู้นำ

พระมหากษัตริย์: พระบาทสมเด็จพระวชิรเกล้าเจ้าอยู่หัว (ก่อนวันที่ 4 พฤษภาคม มีพระราชอิสริยยศ "สมเด็จพระเจ้าอยู่หัวมหาวชิราลงกรณ บดินทรเทพยวรางกูร")
นายกรัฐมนตรี: ประยุทธ์ จันทร์โอชา (รัฐประหาร, อิสระ)
คณะผู้ยึดอำนาจปกครอง: คณะรักษาความสงบแห่งชาติ (ถึง 16 กรกฎาคม)
หัวหน้าคณะรักษาความสงบแห่งชาติ ประยุทธ์ จันทร์โอชา (จนถึง 16 กรกฎาคม)
รัฐสภา: สภานิติบัญญัติแห่งชาติ (ถึง 21 พฤษภาคม)
ประธานสภานิติบัญญัติแห่งชาติ: พรเพชร วิชิตชลชัย (แต่งตั้ง) (จนถึง 21 พฤษภาคม)
สภาผู้แทนราษฎร: ชุดที่ 25 (เริ่ม 24 พฤษภาคม)
ประธานสภาผู้แทนราษฎร: ชวน หลีกภัย (ประชาธิปัตย์) (ตั้งแต่ 28 พฤษภาคม)
วุฒิสภา: ชุดที่ 12 (เริ่ม 11 พฤษภาคม)
ประธานวุฒิสภา: พรเพชร วิชิตชลชัย (แต่งตั้ง) (ตั้งแต่ 28 พฤษภาคม)
ประธานศาลฎีกา :
ชีพ จุลมนต์ (จนถึง 30 กันยายน)
ไสลเกษ วัฒนพันธุ์ (ตั้งแต่ 1 ตุลาคม)
เหตุการณ์ > มกราคม

4 มกราคม – พายุโซนร้อนปาบึก พายุลูกแรกของปี 2562 ที่พัดเข้าสู่อำเภอปากพนัง จังหวัดนครศรีธรรมราช ส่งผลให้มีฝนตกหนัก ลมแรงและคลื่นสูงในพื้นที่ภาคใต้ ซึ่งเป็นพายุลูกแรกในรอบ 21 ปีที่พัดเข้าสู่ภาคใต้ ความแรงของพายุยังน้อยกว่าพายุไต้ฝุ่นลินดาและพายุไต้ฝุ่นเกย์ที่เคยพัดเข้าสู่ประเทศไทย
5 มกราคม – เราะฮัฟ มุฮัมมัด อัลกุนูนถูกทางการไทยควบคุมตัวขณะเปลี่ยนเครื่องผ่านท่าอากาศยานสุวรรณภูมิขณะเดินทางจากประเทศคูเวตไปประเทศออสเตรเลีย ขณะพยายามหนีครอบครัวของตนและลี้ภัยในประเทศออสเตรเลีย และกังวลว่าเธออาจถูกประหารชีวิตหากถูกเนรเทศกลับประเทศซาอุดีอาระเบียบ้านเกิด
เหตุการณ์ > กุมภาพันธ์

8 กุมภาพันธ์ – พระบาทสมเด็จพระวชิรเกล้าเจ้าอยู่หัว ทรงมีพระราชโองการ เรื่อง สถาบันพระมหากษัตริย์ตามรัฐธรรมนูญแห่งราชอาณาจักรไทย ความโดยสรุปว่า การนำพระบรมราชวงศ์ทุกพระองค์ แม้จะทรงกราบถวายบังคมลาออกจากฐานันดรศักดิ์ไปแล้ว มาเกี่ยวข้องกับระบบการเมืองเป็นการกระทำที่มิบังควรไม่เหมาะสมอย่างยิ่ง
เหตุการณ์ > มีนาคม

7 มีนาคม – ศาลรัฐธรรมนูญวินิจฉัยยุบพรรคไทยรักษาชาติฐานกระทำการอันเป็นปฏิปักษ์ต่อการปกครองระบอบประชาธิปไตยอันมีพระมหากษัตริย์เป็นประมุข จากกรณีเสนอพระนามทูลกระหม่อมหญิงอุบลรัตนราชกัญญา สิริวัฒนาพรรณวดี เป็นนายกรัฐมนตรี
12 มีนาคม – ฝุ่นควันในเอเชียตะวันออกเฉียงใต้ พ.ศ. 2562: ค่าดัชนีคุณภาพอากาศโดยรวมในจังหวัดเชียงใหม่ขึ้นสูงสุดติดอันดับหนึ่งของโลกอยู่ที่ 271 โดยมีค่า PM 2.5 ประมาณ 170 ไมโครกรัมต่อลูกบาศก์เมตร
24 มีนาคม – การเลือกตั้งสมาชิกสภาผู้แทนราษฎรเป็นการทั่วไป
เหตุการณ์ > เมษายน

3 เมษายน - ท่าอากาศยานแม่สอด ทำพิธีเปิดใช้อาคารผู้โดยสารหลังใหม่เป็นวันแรก
10 เมษายน – เกิดเหตุเพลิงไหม้จากห้องเครื่องชั้นใต้ดินของอาคารศูนย์การค้าเซ็นทรัลเวิลด์ฝั่งอาคารสำนักงาน โดยเปลวไฟและความร้อนได้ลามขึ้นไปยังชั้น 8 ผ่านช่องลมระบายควัน เหตุการณ์นี้ส่งผลให้ผู้ได้รับบาดเจ็บ 16 ราย และมีผู้เสียชีวิต 2 ราย
เหตุการณ์ > พฤษภาคม

1 พฤษภาคม – พระบาทสมเด็จพระวชิรเกล้าเจ้าอยู่หัว มีพระราชโองการโปรดเกล้าฯ ให้สถาปนา พลเอกหญิง ท่านผู้หญิง สุทิดา วชิราลงกรณ์ ณ อยุธยา พระอัครมเหสีขึ้นเป็นสมเด็จพระราชินี
4–6 พฤษภาคม – พระราชพิธีบรมราชาภิเษกพระบาทสมเด็จพระวชิรเกล้าเจ้าอยู่หัว
24 พฤษภาคม – ราชกิจจานุเบกษาประกาศพระราชบัญญัติการรักษาความมั่นคงปลอดภัยไซเบอร์ พ.ศ. 2562
เหตุการณ์ > มิถุนายน

5 มิถุนายน – สภาผู้แทนราษฎร (ร่วมกับวุฒิสภา) ลงมติเลือกพลเอก ประยุทธ์ จันทร์โอชา เป็นนายกรัฐมนตรีต่อ
เหตุการณ์ > กรกฎาคม

9 กรกฎาคม – ราชกิจจานุเบกษาประกาศคำสั่งหัวหน้าคณะรักษาความสงบแห่งชาติบางคำสั่ง ซึ่งโอนคดีศาลทหารกลับเป็นของศาลยุติธรรม
10 กรกฎาคม – มีพระบรมราชโองการแต่งตั้งคณะรัฐมนตรีไทย คณะที่ 62 (ประยุทธ์ 2)
28 กรกฎาคม - พระบาทสมเด็จพระวชิรเกล้าเจ้าอยู่หัว โปรดเกล้าฯ สถาปนาเจ้าฟ้าต่างกรมฝ่ายใน สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี" ขึ้นเป็น "สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา"
28 กรกฎาคม - พระบาทสมเด็จพระวชิรเกล้าเจ้าอยู่หัว โปรดเกล้าฯ ประกาศสถาปนา ท่านผู้หญิงสินีนาฏ วงศ์วชิราภักดิ์ ขึ้นเป็น เจ้าคุณพระสินีนาฏ พิลาสกัลยาณี
เหตุการณ์ > สิงหาคม

2 สิงหาคม – เกิดเหตุลอบวางระเบิด 9 จุด 5 พื้นที่ในกรุงเทพมหานคร เป็นเหตุให้มีผู้ได้รับบาดเจ็บ 5 คน ด้านนายกรัฐมนตรีบอกว่าเป็นการสร้างสถานการณ์ และผู้บัญชาการทหารบกให้สัมภาษณ์ว่าเป็นฝีมือ "กลุ่มเดิม ๆ"
เหตุการณ์ > กันยายน

1 กันยายน – อิทธิพลพายุโพดุล และ พายุคาจิกิ ทำให้เกิดอุทกภัยในจังหวัดอุบลราชธานี นับเป็นอุทกภัยใหญ่สุดในรอบ 20 ปี
เหตุการณ์ > ตุลาคม

4 ตุลาคม – คณากร เพียรชนะ ผู้พิพากษาศาลจังหวัดยะลา ใช้ปืนพกยิงตัวเองได้รับบาดเจ็บสาหัส โดยมีเอกสารคำแถลงการณ์ระบุว่า เนื่องจากตนถูกแทรกแซงในการพิจารณาคดีความมั่นคง
18 ตุลาคม – พระบาทสมเด็จพระวชิรเกล้าเจ้าอยู่หัว ทรงเฉลิมพระปรนามาภิไธย พระบาทสมเด็จพระจอมเกล้าเจ้าอยู่หัว ใหม่ โดยทรงเฉลิมพระสมัญญานามว่า “พระสยามเทวามหามกุฏวิทยมหาราช” เนื่องในวันคล้ายวันพระบรมราชสมภพของล้นเกล้า รัชกาลที่ 4 และน้อมสำนึกในพระมหากรุณาธิคุณที่ทรงมีคุณูปการต่อประเทศชาติและประชาชน ทำให้ประเทศไทย มีพระมหากษัตริย์ที่ทรงได้รับพระสมัญญานามว่าเป็น “มหาราช” 8 พระองค์
20 ตุลาคม – วันคล้ายวันสวรรคต สมเด็จพระศรีพัชรินทราบรมราชินีนาถ พระบรมราชชนนีพันปีหลวง ครบ 100 ปี
21 ตุลาคม – พระบาทสมเด็จพระวชิรเกล้าเจ้าอยู่หัวมีพระบรมราชโองการโปรดเกล้าฯ ให้เจ้าคุณพระสินีนาฏ พิลาสกัลยาณี พ้นจากตำแหน่งข้าราชการในพระองค์ฝ่ายทหาร ถอดฐานันดรศักดิ์และยศทหาร ตลอดจนเรียกคืนเครื่องราชอิสริยาภรณ์ทุกชั้นตรา